Stasė Medytė

Stasė Medytė (1948 m. birželio 15 d. Šilagalyje, Panevėžio valsčiuje –  2022 m. sausio 16 d. Panevėžyje) – Lietuvos dailininkė, grafikė.

 Biografija 
S. Medytė gimė Onos ir Povilo Medžių šeimoje. Būdama septynerių pradėjo lankyti Šilagalio pradinę mokyklą. Baigusi Uliūnų aštuonmetę mokykląMikeliūnienė, Stasė. Dailininkė Stasė Medytė (1948–2022). Iš Kaimas šilo gale. Panevėžys: D. Rudžio individuali įmonė, 2022, p. 103–104. ISBN 978-609-8202-44-1., 1964–1968 m. mokėsi Kauno Stepo Žuko taikomosios dailės technikume, įgijo dailininko-meistro (tekstilininko) kvalifikaciją. 1975–1979 m. studijavo Lietuvos valstybinės konservatorijos Klaipėdos fakulteto Dailės skyriuje. Jai suteikta dailininko-apipavidalintojo kvalifikacija.Stasė Medytė. Iš Stasė. Kūrybinio pasaulio dvelksmas. Panevėžys: [Panevėžio spaustuvė], 2008, p. 61. ISBN 978-9955-694-48-9. 1979 m. apsigyveno Panevėžyje ir įsitraukė į miesto dailės gyvenimą.Rimkus, Vytenis. [Apie Stasę Medytę]. Iš Šilagalio medis. Panevėžys: [Panevėžio raj. s-bė], 1998, p. 2.

Nuo 1980 m. Panevėžio autokompresorių gamyklos „Aurida“ klubo liaudies dailės studijos „Spektras“ vadovė.Panevėžio Autokompresorių gamyklos klubo saviveiklinės dailės studijos jubiliejinė paroda: [katalogas] / Sudarytoja S. Medytė. Panevėžys, 1982. Nuo 1983 m. Lietuvos ekslibrisininkų klubo narėStasė Medytė. Iš Ekslibrisas miestui ir pasauliui. Vilnius: P. Kalibato IĮ „Petro ofsetas“, 2000, p. 72. ISBN 9986-824-48-6., nuo 2000 m. – šio klubo vadovėStasė Medytė. Iš Panevėžio dailės dienos' 2003. [Panevėžys]: Lietuvos dailininkų sąjungos Panevėžio skyrius, [2003], p. 16.. 1987 m. Panevėžyje įkūrė ekslibrisininkų klubą „Bitė“Medytė, Stasė. Knygos ženklo kelias. Iš Ekslibrisas miestui ir pasauliui. Vilnius: P. Kalibato IĮ „Petro ofsetas“, 2000, p. 9. ISBN 9986-824-48-6. ir jam vadovavo.

Nuo 1995 m. Lietuvos dailininkų sąjungos narė.

S. Medytė ekslibriso parodų ir konkursų organizatorė. Visą gyvenimą dailininkė kaupė ekslibrisų kolekciją – tai dovanoti, parodose, knygose skelbti ar jai pačiai dedikuoti knygos ženklai.Jasėnas, Justas. Su paukštuku iš Šilagalio. Iš Sekundė. 2022, saus. 28, p. 8.

Mirė Panevėžyje, palaidota Šilagalio (Panevėžio r.) kapinėse.Mikeliūnienė, Stasė. Dailininkė Stasė Medytė (1948–2022). Iš Kaimas šilo gale. Panevėžys: D. Rudžio individuali įmonė, 2022, p. 105. ISBN 978-609-8202-44-1.

 Kūrybinė veikla 
Platus S. Medytės kūrybinis diapazonas: pastele tapyti portretai ir gamtovaizdžiai, plakatai, knygų iliustracijos, reklaminė ir smulkioji grafika, ekslibrisai. Pastarieji ir yra svarbiausioji jos meninės raiškos sritis.

1968 m. grafikė sukūrė pirmąjį savo ekslibrisą.Mikučionytė, Raimonda. Ekslibrisų karalienė. Iš Panevėžio balsas. 2011, birž. 18, p. 7, 17. Savo stilistika ir struktūra S. Medytės ekslibrisai priklauso Vinco Kisarausko puoselėtai srovei. Jos ekslibrisai – itin kompaktiški, konstruktyvūs, daugeliu atveju netgi minimalistiniai.

S. Medytė iliustravo Juozo Mėdžiaus, Almos Karosaitės, Jarutės Vaičekauskienės, Jūratės Šaumanienės, Justo Jasėno knygas, Alfonso Lipniūno „Dienoraštį“. Dailininkės iliustracijos kruopščiai apgalvotos, kompaktiškos.

Kita darbo erdvė – parodų katalogai, bukletai, reklaminiai lapeliai. Šioje grafinio dizaino srityje autorė vėlgi buvo lakoniška, konstruktyvi, gerai jaučianti leidinio funkciją.

Mažiau žinoma S. Medytės tapyba. Iš tapybos žanrų mėgo portretą, atliekamą pastelės technika. Yra sukūrusi Panevėžio žymių asmenybių: aktorių, dvasininkų, režisierių, mokytojų portretų. Šiuose darbuose dailininkė siekė ne tik fizinio panašumo, bet ir dvasios atpažįstamumo.

Be grafikos, tapybos S. Medytė domėjosi fotografija. Yra sukūrusi meniškų fotografijų.

Nuo 1973 m. dalyvavo parodose ir ekslibriso konkursuose Lietuvoje ir užsienyje (Italijoje, Belgijoje, Baltarusijoje, Lenkijoje, Jugoslavijoje, Šveicarijoje, Kinijoje). Apdovanota konkursų premijomis, padėkos raštais, diplomais.

 Įvertinimas 
 1987 m. Ekslibrisų konkursas „Panevėžys 1917–1987“ (Panevėžys, Lietuva), trečia premija.Panevėžys 1917–1987. Exlibrių konkurso-parodos katalogas / Sudarytoja J. Vaičekauskienė. Panevėžys, 1987.
 1990 m. Tarptautinis konkursas „Žalgiriui – 580“ (Vilnius, Lietuva), padėkos raštas.Ex libris. Žalgiriui – 580: parodos katalogas / Sudarytojas A. Čepauskas. Vilnius, 1990.
 1991 m. Tarptautinis konkursas „Juozui Zikarui – 110“ (Lietuva), Lietuvos banko Panevėžio skyriaus apdovanojimas.Juozas Zikaras, 1881–1944. Exlibris. Tarptautinio ekslibrio konkurso, skirto J. Zikaro 110-osioms gimimo metinėms, parodos katalogas / [Sudarytoja S. Medytė. Panevėžys, 1991].
 1991 m. Tarptautinis ekslibrisų konkursas, skirtas „Šilutei – 480“ (Šilutė, Lietuva), Vydūno klubo padėkos raštas.Šilutei – 480. Tarptautinis ekslibrisų konkursas-paroda: katalogas / Sudarytoja I. Labutytė. [Klaipėda], 1991.
 1992 m. Tarptautinis ekslibrisų konkursas „Katowice’92“ (Katovicai, Lenkija), diplomas.Międzynarodowy Przegląd Ekslibrisu Drzeworytniczego i Linorytniczego „Katowice'92“: [katalogas] / Sudarytojas A. Wątek ... et al. Katowice, 1992.
 1992 m. Tarptautinis ekslibrisų konkursas „Lenkijos medinė liaudies architektūra ekslibrise“ (Grudziondzas, Lenkija), diplomas.Zabytkowa architektura drewniana w ekslibrisie. III Międzynarodowe Biennale: [katalogas / Sudarytojas H. Stopikowski. Grudziądz], 1993.
 1993 m. Tarptautinis konkursas „Panevėžiui – 490“ (Panevėžys, Lietuva), laureatė.Panevėžys – 490. Tarptautinis ekslibrisų konkursas / [Sudarytoja S. Medytė. Panevėžys], 1993.
 1993 m. Tarptautinis konkursas „Warsaviana“ (Varšuva, Lenkija), mecenatų premija.Varsaviana. Międzynarodowy konkurs na ekslibris o motywach Warszawskich: [katalogas] / Sudarytojas J. T. Czosnyka. [Warszawa], 1993.
 1995 m. Tarptautinis ekslibrisų konkursas-paroda „Mikalojus Konstantinas Čiurlionis, Mstislavas Dobužinskis 120“ (Vilnius, Lietuva), trečia premija.Mikalojus Konstantinas Čiurlionis, Mstislavas Dobužinskis 120. Tarptautinė ekslibrisų paroda: katalogas / [Sudarytojas D. Strikulis]. Vilnius, 1995.
 1996 m. Tarptautinis ekslibrisų konkursas „Ekslibrisas Lietuvos geležinkeliui“ (Lietuva), prizas.Ekslibrisas Lietuvos geležinkeliui. Tarptautinis ekslibrisų konkursas, skirtas nepriklausomo Lietuvos geležinkelio atkūrimo penkerių metų sukakčiai: katalogas / Sudarytojas A. Čepauskas. Vilnius, 1996.
 1996 m. Tarptautinis ekslibrisų konkursas „Caux – 50“ (Panevėžys, Lietuva), prizas.Caux – 50. Tarptautinis ekslibrisų konkursas / [Sudarytoja N. Pauliukienė ... et al.]. Panevėžys, 1996.
 2000 m. Tarptautinis konkursas-paroda „M. K. Čiurlioniui – 125” (Vilnius, Lietuva), LR kultūros ministerijos padėka.M. K. Čiurlioniui – 125. Ekslibrisai, mažoji grafika: tarptautinės parodos katalogas / Sudarytojas A. Čepauskas. Vilnius, 2000.

 Atmintis 
S. Medytės nutapyti portretai, paveikslai saugomi Panevėžio kraštotyros muziejuje.

Panevėžio apskrities Gabrielės Petkevičaitės-Bitės viešojoje bibliotekoje saugomas S. Medytės rankraščių fondas, kurį sudaro dailininkės maketuoti parodų katalogai, kvietimai, A. Lipniūno „Dienoraščio“ iliustracijos, ekslibrisai, atvirukai, eskizai, vokai. S. Medytei sukurti ekslibrisai. Šeimos dokumentai, laiškai. S. Medytės nuotraukos: vienos, šeimos, su dailininkais, kitais asmenimis.Medytė Stasė. Iš Rankraščių rinkinių rodyklė. Panevėžys: Panevėžio apskrities G. Petkevičaitės-Bitės viešoji biblioteka [i.e. Amalkeros leidyba], 2004, p. 26. ISBN 9955-9484-8-5.

Dalis S. Medytės sukurtų knygos ženklų saugomi Šiaulių Gerardo Bagdonavičiaus ekslibrisų fonde.

 Šaltiniai 

 Nuorodos 
 Stasė Medytė. Kas yra ekslibrisas?
 In memoriam: dailininkė Stasė Medytė (1948–2022)
 Bibliotekai perduota Stasės Medytės ekslibrisų kolekcija

Kategorija:Lietuvos dailininkai
Kategorija:Lietuvos grafikai